**Geografia**

Každé maturitné zadanie sa skladá z troch úloh.

Tematické okruhy sú uvedené v cieľových požiadavkách.

Úlohy žiadneho maturitného zadania nemôžu byť len z jedného tematického okruhu.

**Charakteristika úloh maturitných zadaní**

**Úloha č. 1**

Úloha je širšie koncipovaná, jej cieľom je preveriť žiakove vedomosti a zručnosti v danej oblasti, spôsob logickej prípravy a prezentácie odpovede na danú úlohu, výber faktov, pojmov a vzťahov. Cieľom je preveriť aj zručnosť práce so zdrojmi, ktoré bude mať žiak k dispozícii k danej otázke (prevláda forma monológu).

**Úloha č. 2**

Úloha je formulovaná ako aplikačná úloha. Úlohou žiaka je predviesť najvhodnejší spôsob riešenia, obhájiť správnosť svojho postupu a vedieť argumentovať a komunikovať o príslušnom probléme. Pri odpovedi bude mať žiak k dispozícii geografické zdroje (prevláda forma dialógu s členmi predmetovej maturitnej komisie).

**Úloha č. 3**

Úloha je formulovaná ako konkrétna problémová úloha na úrovni najvyšších myšlienkových operácií (analýza, syntéza, hodnotenie, tvorivosť), pri ktorej riešení môžu žiaci uplatniť vedomosti a zručnosti získané počas celého štúdia, teda sformulovať geografickú otázku, správne vybrať údaje, analyzovať ich, organizovať získané údaje a hodnotiť ich, odpovedať na geografickú otázku. Žiak predvedie svoje riešenie problému a obhajuje správnosť riešenia na základe geografických zdrojov (prevláda forma dialógu s členmi predmetovej maturitnej komisie). V tejto úlohe je možné, aby žiak navrhol aj problém, ktorý by bolo možné riešiť a stručne navrhol možné riešenie problému.

Pri každej úlohe v rámci maturitného zadania žiak svoje názory podopiera argumentmi a využíva pri tom písomnú prípravu a tiež vlastné poznatky získané počas prípravy na maturitnú skúšku.

**Všeobecné pomôcky**

Všeobecno-zemepisné mapy

Tematické mapy

Geografický atlas Slovenskej republiky

Geografický atlas

Štatistické údaje

**Hodnotenie**

a) Každá úloha maturitného zadania sa hodnotí stupňom prospechu 1 až 5.

b) Váha hodnotenia jednotlivých úloh je 1 : 2 : 3. Pri výpočte váženého priemeru sa

používa vzorec

 **𝑧1 + 2 . 𝑧2 + 3 . 𝑧3**

**𝑧 = ---------------------------- ,**

 **6**

pričom **z** je po zaokrúhlení výsledný stupeň prospechu a **z1** je stupeň prospechu za úlohu **č.1**.